text: Esbjerg-rederi solgt for milliard beløb
  07 juli 2015 kl. 06.52
  Kapitalfondene 3i Infrastucture og AMP Capital har købt rederiet Esvagt, som Mærsk har ejet 75 procent af.
  Det har været undervejs et stykke tid, og tirsdag er rederiet Esvagt, der har været ejet 75 procent af A.P. Møller-Mærsk, endelig blevet solgt.
  Køberne er kapitalfondene 3i Infrastucture og AMP Capital.
  Det fortæller 3i i en meddelelse tirsdag morgen.
  3i betaler 109 millioner pund - svarende til 1,15 milliarder kroner - for en ejerandel på 50 procent af Esvagt, og den andel halvdel går til australske AMP, oplyser 3i i meddelelsen.
  I en meddelelse fra A.P. Møller-Mærsk om samme historie fremgår det til gengæld, at den samlede salgspris er på 4,1 milliarder kroner.
  Ud over at Esvagt har været ejet 75 procent af A.P. Møller-Mærsk, har 25 procent af rederiet været ejet af en række mindretalsaktionærer.
  Rederiet Esvagt har sit hovedkvarter i Esbjerg og leverer sikkerhedsydelser offshore til boreplatforme.
  Esvagt har opereret siden 1981 og har i øjeblikket mere end 800 medarbejdere samt en flåde på 43 fartøjer.
  /Ritzau/
  